**Pierdut**

*ElenaJ*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te caut și nu te găsesc și nici nu știu de tine.

Când te-ai pierdut, când ai plecat, când ai uitat de mine?

Și visul când l-ai dat uitării și cum de nu ai mai luptat,

Ci te-ai lăsat pradă ușoară pe acel drum întunecat...

Nici zâmbetu-ți nu e pe buze și ochii vii acum s-au stins.

Te-ai transformat în piatra rece și ești acum de neatins.

Mă sperii și îmi este teamă că ai s-alegi un drum greșit,

Că o să-ți pierzi și amintirea și inima-ți ce am iubit.

Ți-aș cere să te-ntorci acasă, dar de acolo ai plecat

Că îți curgeau prea multe lacrimi și chipul îți era pătat.

Îți înțeleg cumva durerea și știu că te-au îngenuncheat

Durerile și neputiința pe care le-ai tot adunat.

Și ai iubit atât de tare...însă iubire n-ai primit..

Te doare sufletul..te doare... De-aceea poate ai fugit.

Când nu ți-au mai rămas prea multe, te rog să-ncerci să-ți amintești

C-aveai cândva mii de motive să lupți, să fii și să trăiești.